اوکراینا سلاحلی قوه‌لری‌نین دوغو قوه‌لری قروپونون سؤزچوسو سرگئی چرواتی روسیا ساوونما ناظیرلیگی‌نین "کراماتورسکا راکت هوجومو نتیجه‌سینده 600-دن چوخ اوکراینا‌لی عسگرین هلاک اولماسی" باره‌ده بیاناتینی تکذیب ائدیب.
اوکراینانین اوکراینفورم  خبر آژانسیندا یئر آلان معلوماتا گؤره، سرگئی چرواتی روسیا فدراسیونونون ساوونما ناظیرلیگی‌نین روسیانین دونتسک ویلایتی‌نین کراماتورسک شهرینه هوجوم‌لاری ایله باغلی آچیقلاماسینی دیرلندیریب.
روسیا اوردوسونون یوکسک دقیق‌لیک‌لی هوجوم‌لار حیاتا کئچیره بیلمه‌دیگینی اساس گتیرن چرواتی بون‌لاری دئییب:
"بو معلومات اونلارین بوتون هیمارس-لاریمیزی محو ائتمه‌لری ایله باغلی معلومات‌لار قدر دقیق‌دیر. بو، روسیا فدراسیونونون ساوونما ناظیرلیگی‌نین اوکراینا سلاحلی قوه‌لری‌نین یوکسک دقیق‌لیک‌لی هوجوم سیستم‌لری ایله پرسنلی چوخ اولان مرکزلرینه، انبارلارینا و لجستیک مرکزلرینه ایستیقامت‌لی عملیات‌لارینا جاواب اولا‌راق اولا‌راق حیاتا کئچیردیگی بیر معلومات عملیاتی‌دیر. اونلارین بئله بیر ایمکانی یوخ‌دور".
خاطیرلاداق کی، روسیا ساوونما ناظیرلیگی کراماتورسکا راکت هوجومو نتیجه‌سینده 600-دن چوخ اوکراینا عسگری‌نین هلاک اولدوغونو ادعا ائدیب.
